Tamaziɣt tettwaḥseb d tutlayt taɣelnawt deg useggas n 2002, ay-agi yusa-d s unaḍaḥ n yilmeẓyen leqbayel i yefkan tirwiḥin-nsen d asfel deg useggas n 2001. Leqbayel ɛezmen ad drren azal i tutlayt-nsen yettwaḥeqren, xas akken aṭas i yemmuten maca tiṛwiḥin-nsen ur ruḥent ara kan akka, yella d acu id-wwin, tamaziɣt tuɣal d tutlayt taɣelnawt, mačči s sehala i d-yusa wanect-a, leqbayel ur ḥbisen ara kan dagi, acku walan belli tamaziɣt tuklal kter. Deg useggas n 2016 tuɣal d tutlayt tunṣibt, anaḍaḥ mazal yettkemmil acku tamaziɣt mazal ur tesɛi ara azal am tutlayin nniḍen, am teɛrabt i yettwasemrasen di yal taɣult yellan di tmurt n Lezzayer.